Hvalveiðarnar farnar að skemma fyrir áralangri vinnu við markaðssetningu á „ íslenskum “ vörum Í Morgunblaðinu birtist í dag forsíðugrein þess efnis að bandaríska verslunarkeðjanWhole Foods Market ( WFM ) hafi ákveðið að hætta markaðssetningu á íslenskum vörum undir vörumerkinu „ Ísland “ í verslunum sínum sökum ákvörðunar stjórnvalda um að hefja að nýju hvalveiðar í atvinnuskyni . Verslunarkeðjan mun þó áfram bjóða upp á íslenskar vörur frá einstökum framleiðendum . Ákvörðunina sendi Kenneth Meyer , aðalforstjóri austurstrandardeildar , Einari K. Guðfinnssyni sjávarútvegsráðherra bréfleiðis 22. 11. sl . Whole Foods Market sérhæfir sig í sölu lífrænnar vöru og gefur sig út fyrir að styðja við sjálfbæra framleiðslu og brjóti hvalveiðar Íslendinga ( Hvals 9 ) því í bága við stefnu fyrirtækisins , enda hvalveiðarnar stundaðar í trássi við alþjóðasamþykktir og hafi engin yfirlýsing verið gefin út að hálfu íslenskra yfirvalda um hvort halda eigi hvalveiðunum áfram eða ekki . Ímynd Íslands sem umhverfisvæns lands hafi því beðið skaða í augum almennings og þar af leiðandi er íslensk framleiðsla ekki lengur „ prómóteruð “ sem slík í hinum 180 verslununum WFM í Bandaríkjunum . Hvað segir maður aftur við óvita , í þessu tilviki sjávarútvegsráðherra , sem skemmir fyrir öðrum til að sýnast maður meiri hjá vinum sínum ? Haltu áfram , eða skamm ... og biður óvitann um að biðja þann sem hann var að eyðileggja eitthvað fyrir , afsökunar og hætta strax . Svo má líka hreinlega fara fram á að hann taki afleiðingum gjörða þinna og fari í skammarkrókinn . Heimurinn er stór og flókinn , við höfum ekki efni á fleiri svona heimóttarákvörðunum ! - Sjá vef Whole Foods Market .